ক্যারোল জাম

ক্যারোল জাম হলেন একজন ব্রিটিশ লেখিকা ও বিজ্ঞান-বিষয়ক যোগাযোগকর্মী। কর্মজীবনের শুরুর দিকে তিনি একজন অভিয়নশিল্পী ও টেলিভিশন প্রযোজক হিসেবেও কাজ করেছেন। তিনি রয়্যাল সোসাইটি অব আর্টসের একজন সভ্য (ফেলো)।The Guardian - Profiles

 জীবনী 
ক্যারোল জাম বিবর্তনীয় মনোবিজ্ঞানে মাস্টার্স ডিগ্রি অর্জন করেছেন। তিনি লেখক ও বিজ্ঞানী হওয়ার আগে একজন অভিনেত্রী, মডেল ও নর্তকী ছিলেন। তিনি জেরি কোটল সার্কাসে ‘ট্রাপিজ, তন্নী-দড়ি, ক্লাউনিং, অ্যাক্রোব্যাটিক্সে’ অভিনয় করেন। তিনি ১৯৯২ সালের সিনেমা চ্যাপলিনে নর্তকীর চরিত্রে ছিলেন এবং ১৯৯৬ সালের মল ফ্ল্যান্ডার্সে অভিনয় করেন। ১৯৯৬ সালে সেক্স অ্যান্ড সায়েন্টিস্টস: বিউটি অ্যান্ড দ্য বিস্ট শীর্ষক টেলিভিশন ডকুমেন্টারিরতে তিনি প্রযোজক হিসেবে কাজ করেন এবং ২০০০ সালে তিনি হাউস অফ গেমস শীর্ষক বিবিসি ওয়ানের একটি গেম শোর লেখক, পরিচালক ও প্রযোজক ছিলেন।IMDB - Carole Jahme

২০০০ সালে নারী প্রাইমাটোলজিস্টদের উপর ভিত্তি করে জাম একটি বই প্রকাশ করেন। বইটির নাম “বিউটি অ্যান্ড দ্য বিস্টস: উইমেন, এপ অ্যান্ড এভোলিউশন"। ২০১১ সালে তিনি একটি বিজ্ঞানভিত্তিক কল্পকাহিনী উপন্যাস প্রকাশ করেন, যার নাম ছিল "ওয়ার্থ দেয়ার ওয়েট ইন ব্লাড"। ২০১১ থেকে ২০১৫ সাল পর্যন্ত তিনি দ্য গার্ডিয়ান পত্রিকায় মনোবিজ্ঞান ও প্রাইমেট নিয়ে বহু প্রবন্ধ লিখেছেন

তিনি এডিনবরা ফ্রিঞ্জে দুইটি শো লিখেছেন এবং সেসবে নিজেই অভিনয় করেছেন: ২০০৪ সালে ক্যারোল জাম ইজ সেক্সুয়ালি সিলেক্টেড এবং ২০১০ সালে ক্যারোল জাম ইজ বায়ো-ডাইভার্স। এসব শোতে বিভিন্ন বৈজ্ঞানিক বিষয়কে কৌতুক ও হাস্যরসের মাধ্যমে উপস্থাপন করা হয়, বিশেষত লিঙ্গ মনোবিজ্ঞান, মানুষের বিবর্তন ও প্রাইমেট সংরক্ষণ। The Guardian - Edinburgh Festival 2010British Comedy Guide - Edinburgh Fringe 2010 ২০১০ সালে অ্যানিম্যাল প্ল্যানেট চ্যানেলে সম্প্রচারিত “মাইকেল জ্যাকসন ও বাবলস: " এক অজানা কাহিনী” শিরোনামের একটি ডকুমেন্টারিতে তিনি উপস্থিত ছিলেন। The Mirror - Bubbles and Michael Jackson's Relationship was Bananas

বর্তমানে তিনি একাধিক লেখার প্রকল্পে কাজ করছেন এবং ইউনিভার্সিটি কলেজ লন্ডনে নৃবিজ্ঞানে ডক্টরেট করার পাশাপাশি সহানুভূতির বিবর্তন নিয়ে গবেষণা করছেন।Carole Jahme

 পুরস্কার 

 ২০০৪ সালে, জনসাধারণের মধ্যে বিজ্ঞান প্রচারে বিশেষ অবদানের জন্য ওয়েলকাম ট্রাস্ট পুরস্কার।
 ২০১০ সালে, কমেডি-থিয়েটারে বিজ্ঞান প্রযোজনার জন্য ইউরোপীয় কমিশনের পুরস্কার।
 ২০১২ সালে, জনসাধারণের সাথে বিজ্ঞানের সংযোগে অবদানের জন্য সায়েন্স অ্যান্ড টেকনোলজি ফ্যাসিলিটিজ কাউন্সিল পুরস্কার

 তথ্যসূত্র 

বিষয়শ্রেণী:রয়েল সোসাইটির নারী সভ্য
বিষয়শ্রেণী:ব্রিটিশ লেখিকা
বিষয়শ্রেণী:ব্রিটিশ অভিনয়শিল্পী
বিষয়শ্রেণী:ব্রিটিশ প্রযোজক